เขียนย่อหน้าเกี่ยวกับ คุณสมบัติที่ FA ควรจะต้องมี
FA คือ อาชีพที่ให้คำปรึกษาในการบริหารเงินของลูกค้า เพื่อให้ลูกค้าบรรลุเป้าหมายที่ตั้งไว้ หากใครที่อยากเป็นอาชีพนี้ จะต้องมีคุณบัติเหล่านี้ เริ่มต้นจากการที่คุณจะต้องมีความรู้เรื่องการเงินการลงทุน เป็นสิ่งที่สำคัญที่สุดสำหรับคนที่อยากจะเป็น FA ต่อมาต้องยึดลูกค้าเป็นศูนย์กลาง มีใจรักในการบริการ มีทักษะการพูดคุยและการรับฟังจากการรู้จักและเข้าใจไลฟ์สไตล์ของลูกค้า ต้องกล้าตัดสินใจที่จะออกแบบแผนการเงินจากการวิเคราะห์ มาอธิบายเหตุผล ความเสี่ยงที่เกิดขึ้นให้ลูกค้าฟัง เพื่อประกอบการตัดสินใจ และสุดท้าย คนที่เป็น FA จะต้องกระตือรือร้นในการอัปเดตข่าวสารอยู่เสมอ เพื่อให้คำปรึกษากับลูกค้าได้เตรงกับสถานการณ์ในปัจจุบัน

บทเรียนจากย่อหน้านี้

คุณสมบัติที่ FA ควรจะต้องมี


1. มีความสนใจเรื่องการเงินการลงทุน
ทักษะแรกที่สำคัญที่สุด (ขาดข้ออื่นไปยังพอทำงานได้ แต่ขาดข้อนี้ไปจบเลย) คือ “ความรู้เรื่องการเงินการลงทุน” เพราะถ้ายังสนใจและศึกษาอยู่เรื่อยๆ ความรู้เราต้องเพิ่มขึ้นเรื่อยๆ อย่างแน่นอน


2. มีใจบริการ
FA เป็นคนที่ให้คำปรึกษากับ “ลูกค้า” เพราะฉะนั้นโฟกัสตลอดการทำงานเป็น FA คือ การยึดลูกค้าเป็นศูนย์กลาง (Customer Centric) FA ต้องไม่แนะนำผลิตภัณฑ์เฉพาะกลุ่มให้กับลูกค้าเพียงเพื่อให้ตัวเองได้ส่วนแบ่งค่าธรรมเนียมสูงๆ แต่ FA ต้องยึดเป้าหมายของลูกค้ามาก่อน แล้วค่อยออกแบบแผนการเงินให้สอดคล้องตามนั้น ซึ่งการจะเอาความต้องการของลูกค้ามาก่อนความต้องการส่วนตัว ต้องมาจากการมีใจรักในการบริการ


3. มีทักษะในการพูดคุยและรับฟัง
การจะรู้จักใครซักคน ต้องพูดคุยกับคนคนนั้นเยอะๆ FA จะรู้จักลูกค้าและเข้าใจไลฟ์สไตล์ของลูกค้าได้ ก็ต้องผ่านการพูดคุยเยอะๆ เหมือนกัน
ทักษะนี้เป็นทักษะที่ FA หลายคนอาจจะมองข้ามไป เพราะไปโฟกัสที่การมี hard skill มากกว่า แต่จริงๆ แล้วการมี soft skill เรื่องทักษะในการพูดคุย การมีมนุษยสัมพันธ์ การเป็นผู้ฟังที่ดี เป็นทักษะที่จะชี้วัดเลยว่า คุณจะเป็น FA ที่คนชื่นชอบได้หรือเปล่า เพราะถึงจะมีความรู้แน่น แต่ถ้าไม่สามารถถ่ายทอดให้คนเชื่อถือได้ หรือไม่สามารถพูดให้คนเปิดใจกับคุณได้ ก็ไม่มีใครไว้ใจให้ดูแลอยู่ดี


4. กล้าตัดสินใจ
กล้าตัดสินใจในที่นี้ไม่ได้หมายความว่าให้ไปบังคับให้ลูกค้าทำตามที่บอก แต่การกล้าตัดสินใจ หมายถึง การที่ออกแบบแผนการเงินที่ได้มาจากการวิเคราะห์อย่างชัดเจน แล้วอธิบายเหตุผล ความเสี่ยงที่อาจเกิดขึ้นให้ลูกค้าฟัง ให้ลูกค้าเข้าใจในทุกแง่มุมแล้วตัดสินใจเอง
แต่อย่างไรก็ตามมันไม่มีแผนการเงินไหนที่การันตีว่ามันจะได้ผล 100% ทุกแผนมีความเสี่ยงที่จะไม่เป็นไปตามแผน FA ต้องกล้าที่จะตัดสินใจจากความรู้และประสบการณ์ที่มี และรายงานความเสี่ยงทุกอย่างให้กับลูกค้าทราบ FA ต้องมั่นใจที่จะนำทางให้ลูกค้า เพราะถือว่าเรามีความรู้ความเข้าใจด้านการวางแผนการเงินมากกว่า และความรู้ตรงนั้นสามารถทำให้ชีวิตผู้อื่นดีขึ้นได้


5. Active ในการเรียนรู้อยู่เสมอ
ทุกวันมีเรื่องให้เรียนรู้ใหม่อยู่ตลอด ไม่ใช่เฉพาะเรื่องความรู้ทางการเงิน แต่หมายถึงทุกอย่างที่เกี่ยวกับการใช้ชีวิต เพราะอย่างที่เขียนไว้ในตอนต้นว่า เรื่องเงินเป็นเรื่องที่แทรกซึมอยู่ในทุกด้านของชีวิต คนที่ใช้ชีวิตได้ดีก็จะแนะนำเรื่องการเงินได้ดีด้วย ดังนั้น FA ต้องเป็นคนที่กระตือรือร้นในการอัปเดตข่าวสารอยู่เสมอ เพื่อที่จะได้ให้คำปรึกษากับลูกค้าได้เหมาะกับสถานการณ์ปัจจุบัน
ความรู้ทางการเงิน